tomron87/hebrew-wikipedia-sentences-corpus huggingface dataset:
ב-2006 הוציא ורליין שני אלבומים, Around, שהיה אינסטרומנטלי בלבד, ו-Songs and Other Things, ובו ליריקה, והיה לפיכך האלבום הראשון של ורליין שכלל מילים ומוזיקה יחד מאז The Wonder בשנת 1990. ורליין קידם את האלבומים בסיבוב הופעות קצר, שכלל מלבדו את הגיטריסט ג'ימי ריפ.
נפטר לאחר מאבק במחלה קצרה ב-28 בינואר 2023.
טום יאם גונג (בתאית: ต้มยำกุ้ง, IPA: tôm jɑm kûŋ, אנגלית: Tom-Yum-Goong), הופץ באנגליה כ"מלך הלוחם" (Warrior King), בארצות הברית כ"המגן" (The Protector), ובגרמניה כ"נקמת הלוחם" (Revenge of the Warrior), הוא סרט אמנויות לחימה תאילנדי משנת 2005 בכיכובו של טוני ג'ה.
במאי הסרט הוא פראשיה פינקו, שגם ביים את סרטו שובר הקופות הקודם של ג'ה - אונג-באק.
כמו באונג באק, מעצבי כוראוגרפיית הקרבות היו ג'ה ומורהו פאנה ריטיקארי.
בקידום מכירות לסרט בארצות הברית הציג אותו קוונטין טרנטינו בהודעה שבה נאמר "קוונטין טרנטינו מציג את המגן".
טוני ג'ה כקהאם, האחרון בשושלת של לוחמים, שבעבר היו ממונים על פילי המלחמה של מלך תאילנד.
הוא מפתח מערכת יחסים אינטימית עם הפיל שלו, פור יאי ועם העגל שלו, קורן.
כשהם נגנבים, יוצא קהאם למסע לסידני שבאוסטרליה על מנת להשיבם.
סוטורן רונגראנג כאביו של קהאם.
אביו של קהאם לימד אותו את סגנונות הלחימה של ג'טוראנגבאראט, השומרים המלכותיים של מלחמות הפילים התאילנדיות.
היה זה חלומו של אביו של קהאם שהפיל שלו פור יאי ייבחר כאחד מהפילים המלכותיים התאילנדיים.
אולם, במהלך בדיקה מבוימת שנערכה בפני חבר פרלמנט, הפיל שלו נגנב, והוא נפצע מיריה.
פטצ'טאי וונגקאמלאו כסמל מארק, שוטר תאילנדי-אוסטרלי שמפטרל באזור סידני המאוכלס באסייתים.
הוא כה פופולרי שם שלעיתים מקומיים מצ'פרים אותו, למשל נותנים לו פירות ותספורות בחינם.
בונגקוי קונגמאלאי כפלא, סטודנטית תאילנדית בסידני שנאלצת לעסוק בזנות על מנת להחזיר את חובו של חברה לשעבר, ויטאיה המנוח שבבעלותו הייתה מסעדת טום יאנג גונג אוטוב.
שינג ג'ין כמאדאם רוז, חברה ליידיבוי של הכנופיה הסינית בסידני, שהיא בעימות עם מנהיג הכנופיה, דודה מר סים.
השחקנית שמגלמת את רוז היא ליידיבוי בעצמה.
דמיאן דה מונטמאס כמפקח וינסנט, שוטר מושחת בסידני שמשתף פעולה עם מאדאם רוז.
נתן ג'ונס כ-T.K., מתאגרף ענק שמוכיח עצמו כיריב ראוי ביותר לקהאן.
ג'וני נגוין כג'וני, גנגסטר וייטנאמי בסידני, שכפוף למאדאם רוז.
הוא אחראי לעסקי הסמים שלה ולניהול מסעדת Tom Yum Goong Otob.
לטיף קראודר הוא לוחם קפואירה שנלחם בקהאם במנזר הבודהיסטי.
ג'ון פו הוא לוחם וו-שו, יריבו השני של קהאם במנזר.
פומוארי יודקאמול, שמככבת בסרט Ong-Bak: Muay Thai Warrior, מופיעה לזמן קצר, ומגלמת את דמותה של תיירת תאילנדית ברחוב בסידני, היא נוזפת בחבר שלה בשל זיוף DVD.
ואנאקיט סיריופוט שם שיחקה בסרט Ong-Bak (כדון) נותנת הופעת אורח בסיום הסרט כשותפתו החדשה של מארק.
בסרט שחקן אחד מגלם את דמותו של ג'קי צ'אן, שקהאם נתקל בו באקראי בנמל התעופה של סידני.
בחיים האמיתיים, צ'אן הוא אחד מגיבוריו של ג'ה והחקיין הוא אחד מכפיליו של צ'אן.
שחקן אחר מחקה את להקת הרוק התאילנדית סק לוסו, מקדמת המכירות של משקה האנרגיה M-150, שהוא בין המותגים המשמשים כפרסומת סמויה במהלך הסרט.
קהאם הוא האחרון בשושלת המשפחתית שבעבר השגיחה על פילי המלחמה של מלך תאילנד.
כאשר הוא גדל הוא יצר מערכת יחסים קרובה עם הפיל שלו, פור יאי ועם הגור שלו, קורן.
במהלך הפסטיבל של סונגקארן (ראש השנה התאילנדי), הפילים נגנבים בעזרתו של מר סותפ, חבר פרלמנט מקומי ובנו שמשתפים פעולה עם ציידי פילים מסיגי גבול.
קהאם מגלה שהם בידיו של ג'וני, גנגסטר וייטנאמי שמנהל מסעדה תאילנדית ששמה טום יאם גונג אוטוב בסידני שבאוסטרליה.
קהאם מגיע לסידני והמשטרה עוצרת אותו מיד כשהוא יורד בנמל התעופה.
לבסוף לוכד אותו המפקח וינסנט והוא נלקח מהמקום במכוניתו של מארק.
כאשר המכונית עוצרת ליד מסעדת טום יאם גונג אוטוב, מבחין קהאם שג'וני עוזב.
הוא נמלט ומוצא את ג'וני משוחח עם פלא, זונה.
קהאם עוקב אחריו בעוד הוא מזנק מהגשר.
הוא מביס את הגנגסטר ועולה בידו לאלץ פושע אחר להוליך אותו למקום מחבואו של ג'וני, והוא מפריע לעסקת סמים.
ג'וני הנזעם מזמן מספר רב של חובבי ספורט אתגרי, שמגיעים על מנת להרוג את קהאם.
קהאם מביס אותם בזה אחר זה, ולבסוף מתעמת עם אחד מהם, נהג טרקטורון, שאף אותו הוא מכניע.
קהאם המותש שוקע לשינה בסימטה.
בשנתו, הוא חולם אודות קרב אפי בו מעורבים פילי מלחמה והג'טוראנגקאבארט, מגיני הפילים.
כשפלא עוזבת את המקום, קהאם ניעור מתרדמתו לקול צופריהן של ניידות משטרה ונמלט כשהוא מטפס על גבי צינור.
תיק החקירה נלקח ממארק וריק והם מוצבים מחדש לצורך אבטחת פגישת נציב המשטרה עם מר סים.
בפגישה זו, פלא משחקת את דמותה של מארחת.
במהלך הפגישה, מר סים והנציב נרצחים.
וינסנט מחריף את אירוע הרצח לאחר שהוא הורג את ריק ומטיל את האשמה על מארק.
מארק נמלט, אולם נלכד לאחר מכן.
פלא מצליחה להימלט, ולוקחת עימה טלפון מצלמה שמכיל עדות לרצח.
קהאם מציל אותה מידי המשטרה.
פלא נוכחת לדעת שהיא נוצלה כשהייתה מלצרית במסעדת טום יאם גונג אוטוב.
מאחר שג'וני ואנשיו לוקחים לידם את השליטה, יש לדבר השלכות שליליות על תנאי העסקתם של כל העובדים במקום.
היא חושפת את חדר האח"מים הסודי בירכתי המסעדה.
בעזרת סיועה של פלא נכנס קהאם למסעדת טום יאם גונג אוטוב.
הוא מפלס דרכו בלחימה לשטח האח"מים ומגיע לחדר האוכל בפסגה.
קהאם שואל "היכן הפילים שלי?" ונענה בקול צחוקם של ג'וני ואנשיו.
ג'וני מתגרה בקהאם בהראותו לו את הפעמון של קוהם.
הדבר מרתיח את זעמו של קהאם והוא נלחם ומביס את יריביו.
הוא נכנס לשטח המחסנים, המכיל חיות אקזוטיות שונות המוכנות להישחט ולהיאכל.
קהאם מוצא ומשחרר את מארק וקורן, ונמלט דקות אחדות לפני בוא המשטרה.
בינתיים נהפכת מאדאם רוז להיות המנהיגה החדשה של הכנופיה הסינית לאחר שהיא רוצחת שני יורשים פוטנציאליים אחרים.
קהאם מגיע לחדר הוועידות שם עורכת מאדאם רוז מסיבת עיתונאים.
קורן נכנס פנימה, מבריח את כולם בעוד קהאם מתעמת עם הגנגסטרים.
מאוחר יותר הוא מוצא את קורן במעלית הלובי, שם וינסנט מאיים לירות בו.
מארק מופיע לפתע לצד המעלית, פורק את וינסנט מנשקו, והורג את אנשיו.
הוא מכה את וינסנט קשות בעודו מעליב אותו.
לפתע נכנס ג'וני והורג את וינסנט, אומר למארק שהוא בא ליישב את החוב לפני עוזבו.
קהאם מוצא עצמו ביחד עם קורן בחדר ענקי, ומראים לו את השלד של פור יאי, עטוי בתכשיטים ומוגש כשי למאדאם רוז.
אנשיה תוקפים את קהאם והוא מנפנף אותם מעליו במהירות.
המתאבק מהמנזר נקרא למקום, ביחד עם שלושה מתאבקים אחרים.
קורן מושלך מבעד לקיר זכוכית, וקהאם מושלך בחוזקה לעבר קישוט הפיל, דבר הגורם לשתיים מעצמות הפיל ליפול.
קהאם קושר אותן מסביב לזרועותיו ומשתמש בהן כאלות על מנת להלום במתאבקים.
שתי העצמות מתבקעות לשני חלקים חדים.
בזוכרו משהו שאביו סיפר לו, משפתמש קהאם בשברי העצמות כדי לפגוע בגידים של המתאבקים, שנופלים במהירות.
הוא עוצר בעד מאדאם רוז בטרם היא מצליחה להימלט במסוק, והשניים נופלים על הגג ונוחתים על רצפת החדר.
מאדאם רוז מאבדת את הכרתה, בעוד נפילתו של קהאם נבלמת על ידי החטים של פור יאי.
בחזרה בלובי, מציג מארק את פלא ומקבל את סליחתו של מפקדו, המפקח לאמונד.
הוא מקבל שותף חדש שדובר תאית.
לאחר מכן מראיין עיתונאי את מארק בקשר לקהאם.
לבסוף, מארק מספר סיפור שנדמה כסצנות מילדותו של קהאם.
מארק מסביר שתאילנדים נוהגים בפילים כאילו היו אחים שלהם, והם מתעבים אנשים שפוגעים בהם.
התאילנדים שוחרי שלום, אולם אינם אוהבים אנשים שאינם מתחשבים ברגשותיהם של אחרים.
קהאם מתאחד לבסוף עם קורן.
הדוגמה הרצינית ביותר של Computer-generated Imagery היא קפיצתו הדרמטית של ג'ה מגג בניין בכוונה לתקוף את מאדאם רוז עם ברכית כפולה.
בעוד הרקע היה מסך כחול בעזרת תפאורת הרקע האוסטרלית שהוספה לאחר ההפקה, הנפילה הארוכה הנראית על גבי המסך הייתה אמיתית כפי שג'ה והפעלולן סיימו בהצלחה את הסצנה, נחתו על מזרנים גדולים מתחת.
אפילו בסצנות כמו זו עם הרקע הכחול, אומנם נדרש כפיל פעלולן לסייע לשחקן בתפקיד הראשי, אבל ג'ה דאג שהוא יבצע את הפעלול בעצמו.
טוני ג'ה משלב סגנון חדש של אגרוף תאילנדי (มวยคชสาร, "מואי קודחזם", שמתורגם בגסות כ"אגרוף פילים"), מדגיש את מעשי האחיזה.
"אני רוצה להפגין אמנות של פילים בצירוף עם המואי תאי", טוני אמר ל-Associated Press בריאיון, הוסיף שהתנועות מחקות כיצד הפיל יכול להגן על עצמו, כשהזרועות מדמות חדק.
פעלולנים רבים ששאפו להשתתף בסרט שלחו קלטות הדגמה.
שחקן פעלולים אמריקאי לוהק אולם לא התכונן ברצינות ונפצע במהלך הצילום הראשון.
"הוא בעט בי, השתמשתי בזרועותי לחסום את בעיטותיו, והוא נפל ארצה בכבדות", אמר טוני ל-Associated Press.
על כל פנים איש לא התאשפז בבית חולים במהלך עשיית הסרט, והפציעות היו רק "פצעים וחבורות, שרירים קרועים, משהו בדומה לזה.
שום דבר רציני," ציין טוני.
סצנות הדו-קרב נערכו בין השאר עם:
אמנות הלחימה הוו-שו (ג'ון פון).
מפקד כנופיה וייטנאמי (אותו גילם פעלולן ספיידרמן ג'וני טי ניוגן).
לוחם קפואירה (לטיף קראודר מקבוצת הפעלולנים ZeroGravity).
שומר ראש חזק במידה יוצאת דופן ובגובה של 2.13 מטר (מתאגרף ה-WWE לשעבר נתן ג'ונס - יריבו הראשון של בראד פיט בסרט טרויה).
מנהיגת כנופיה מליפה בשוט (רקדנית הבלט הנודעת ג'ין שינג).
ערוץ הטלוויזיה הצרפתי TF1 רכש את הזכויות על המכירות הבינלאומיות של הסרט (מחוץ אסיה), והועלו הצעות לבמאי פראצ'יה פינקו לערוך מחדש את הסרט, הבמאי קיצץ אותו במעט וקיצר את זמן ההקרנה של הסרט לפחות מ-108 דקות כפי שהיה במקור.
כמו בסרט Ong-Bak: Muay Thai Warrior, הכותרות בשפה האנגלית של הDVD של טום יאם גונג לא היו זמינות כאשר הופץ הסרט לבתי אב באסיה.
אחת הגרסאות הפירטיות של הסרט נשאה כתוביות שהתייחסו לדמויות ראשיות כגון "ג'ין" על אף שנאמר בסרט "קהאם" בגב הדיסק.
אם כי, הכתוביות של האנגלית המדוברת לא תאמו את אשר נאמר.
בגרסאות סותרות של ה-DVD כונה הסרט "אונג באק 2", שהיו כותרות תאיות של הסרט שהשתמשו בהן מחדש להמשך של אונג-באק: Ong-Bak 2.
טום יאם גונג הופץ לראשונה בתאילנד ב-11 באוגוסט 2005 וגרף 1,609,720$ דולרים בשבוע הראשון שלו והיה שובר הקופות מספר אחד בתאילנד (כאשר בדרך כלל זוכים לכך סרטים הוליוודיים) במשך שבועיים רצופים.
הוא סיים את סבב הקרנתו בתאילנד בהכנסות של $4,417,800 דולרים, עסק מצליח במידה בלתי רגילה בקנה מידה תאילנדי.
חברת ויינסטיין (The Weinstein Company) החל להפיץ את טום יאם גונג בצפון אמריקה בגרסה שעברה עריכה מסיבית תחת הכותר 'המגן' (The Protector), שהיה הראשון שהופץ במסגרת סדרת Dragon Dynasty.
הוא גם קיבל את התווית "קוונטין טרנטינו מציג", שהוכיחה עצמה כרווחית בעבר עבור סרטים כמו גיבור ו"הוסטל" (Hostel).
ההקרנה הושקה ב-1,541 בתי קולנוע ב-8 בספטמבר 2006 והסרט דורג במקום הרביעי בשבוע הפתיחה וגרף $5,034,180 ($3,226 לבית קולנוע).
הסרט סיים את סבב ההקרנות שלו עם הכנסות של $12,044,087 דולרים.
בארצות הברית הוא דורג במקום ה-67 בין סרטי אמנויות הלחימה ובמקום ה-14 מבין הסרטים הזרים.
ההכנסות הכוללות שהסרט הכניס בקופות הקולנוע היו $25,715,096 דולרים.
זהו הסרט התאילנדי המצליח ביותר שהופץ בארצות הברית.
תומאס ג'יימס ויטאקר היה כדורגלן אנגלי, מדריך כושר ומאמן.
ויטאקר גדל בניוקאסל החל מגיל צעיר מאוד.
הקריירה שלו החלה בצפון מזרח אנגליה כשחקן נוער, ובמקביל הוא למד לקראת תואר של מהנדס ימי שאותו ניצל מאוחר יותר כשעבד עבור חברה מקומית.
הוא גויס לצבא הבריטי ב-1917, אך מאוחר יותר עבר לצי המלכותי.
ויטאקר היה גם כדורגלן בזמן ששירת ביחידתו, ולאחר מלחמת העולם הראשונה הוא ויתר על הקריירה כמהנדס והצטרף לארסנל של לזלי נייטון בנובמבר 1919. בתחילת דרכו בארסנל הוא שיחק בעמדת החלוץ המרכזי, ולאחר מכן עבר לשחק כשחקן כנף.
ויטאקר חתם על חוזה המקצוען שלו בינואר 1920, וערך את הופעת הבכורה שלו בהפסד החוץ לווסט ברומיץ' אלביון ב-6 באפריל 1920. הוא הפך לשחקן קבוע בהרכב בשנות ה-20, והשתתף ב-70 משחקים שבהם הבקיע שני שערים.
ויטאקר היה חלק ממשלחת התאחדות הכדורגל האנגלית שסיירה באוסטרליה ב-1925. במהלך הביקור הוא השתתף במשחק בוולונגונג ובמהלכו שבר את עצם הפיקה.
כתוצאה מכך הוא נאלץ לפרוש ממשחק פעיל.
ויטאקר שאף להמשיך לעסוק בכדורגל, והחליט להצטרף לצוות האימון של ארסנל וללמוד פיזיותרפיה.
החל מ-1927 הוא היה מדריך הכושר הבכיר של ארסנל תחת הרברט צ'פמן כאשר חלק לא קטן מהשחקנים היו יותר מבוגרים ממנו.
לוויטאקר היה תפקיד מרכזי בפעילותו של צ'פמן לשינוי משטר האימונים והפיזיותרפיה במועדון, והוא היה חלק חשוב מהצוות שהוביל את ארסנל בשנות ה-30 המוצלחות.
ויטאקר המשיך לעבוד תחת ג'ורג' אליסון שהחליף את צ'פמן שמת בפתאומיות ב-1934, והתמנה גם לתפקיד מדריך הכושר של נבחרת אנגליה.
בתחילת מלחמת העולם השנייה הוא עבד עבור ארגון ההתרעה מפני תקיפות אוויריות.
מאוחר יותר במלחמה הוא שירת כטייס בחיל האוויר המלכותי, והגיע לדרגת מפקד טייסת.
הוא קיבל תואר חבר במסדר האימפריה הבריטית עבור פעילותו בפלישה לנורמנדי.
ויטאקר חזר לתפקיד מדריך הכושר של ארסנל עם סיום המלחמה.
אולם, ההצלחה של ארסנל נמוגה בשנות ה-50 כאשר ויטאקר לא מצליח להביא לארסנל כוכבים.
הלחץ הכרוך בטיפול בעניינים השוטפים של כל המועדון גבה ממנו מחיר כבד ופגע בבריאותו.
הוא מת מהתקף לב בבית חולים לונדוני ב-1956.
טום ויזדום הוא שחקן תיאטרון, קולנוע וטלוויזיה בריטי.
אביו שירת בחיל האוויר המלכותי של בריטניה.
בעקבות כך נאלצה המשפחה לעבור דירה פעמים תכופות.
הוא בוגר המכללה בסאות'המפטון, שם התאמן בלימודי דרמה.
בטלוויזיה, ויזדום שיחק את טום פרגוסון בטלנובלה "רחוב ההכתרה" (1999-200).
התפקיד הידוע ביותר שלו הוא כ"אסטוניס" בסרט "300".
הוא שיחק גם בסרט "רדיו רוק" (2008), ואת איאן בסרט "אחוות הג'ינס 2" ו"אש וקרח".
טום זאקי הוא מייסד ומנכ"ל חברת טרהסייקל (Terracycle), המייצרת מוצרי צריכה העשויים פסולת ואף ארוזים בפסולת.
טום זאקי נולד בבודפשט שבהונגריה ב-1982 והיגר עם משפחתו לקנדה ב-1987 .
בגיל 14 החל לעסוק בעיצוב אתרי אינטרנט, מיזם שהתפתח לשלושה עובדים ומספר פרסי עיצוב קנדיים.
בשנת 2001 החל זאקי ללמוד באוניברסיטת פרינסטון והקים את חברת טרהסייקל.
לאחר שנה הוא נשר מהלימודים על מנת להתמקד בפיתוח החברה.
התפישה העסקית של זאקי מחברת בין הידידותי לסביבה לרווחי, ככזאת החברה היא אחד מסיפורי ההצלחה של המגזר הרביעי.
בין פריצות הדרך שנעשו במסגרת החברה ניתן למנות את מסחור הוורמיקומפוסט (קומפוסט תולעים) ששווק כדשן נוזלי בבקבוקי משקה משומשים תחת התווית "קקי של תולעים".
המוצר הפך לאחד ממוצרי הדשן המובילים בנישה הירוקה; הפצה בכל הרשתות המובילות בצפון אמריקה, מתוך תפישה עסקית שמוצר ירוק צריך להמכר במחיר תחרותי ביחס למקבילות "הרגילות" ולבסס פלח שוק משמעותי; ויצירת מודל אחריות תאגידית ייחודי: איסוף אריזות הממומן על ידי היצרנים.
בשנת 2009 יצא לאור ספרו "מהפכה בבקבוק" (Revolution in a bottle), המספר את סיפורה של חברת טרהסייקל.
זאקי היה נשוי בעבר לפסנתרנית סויאן ליי (soyeon lee) וכיום הוא נשוי למעצבת התכשיטים הישראלית אביגיל אדם.
תומאס קיין טאלי היה שחקן קולנוע אמריקאי אשר היה מועמד פרס אוסקר לשחקן המשנה הטוב ביותר לשנת 1954 על תפקידו בסרט "המרד על הקיין".
טאלי נולד בעיר דורנגו שבדרום מערב קולרדו, שירת בצי האמריקאי ועבד בצעירותו ככתב בעיתון ה"דנבר פוסט" לפני שנכנס לתחום המשחק.
החל את דרכו כשחקן על במות תיאטרון לפני שבתחילת שנות ה-40 ערך את הופעתיו הראשונות בהוליווד לצידה ג'ינג'ר רוג'רס בסרט "אני אפגוש אותך" של הבמאי ויליאם דייטרל ובסרטים "יעד טוקיו", "מרדף בצפון" של ראול וולש, "דם על הירח" של רוברט וייז, ו"ליידי באגם" בבימויו ובכיכובו של רוברט מונטגומרי.
ב-1950 שיחק בדרמה של אוטו פרמינגר בתפקיד נהג המונית ג'יגס אביה של מורגן טיילור והחל את תפקידו בתור המפקח גראב בסדרת הדרמה המשטרתית של ויליאם אשר ודון סיגל "מסדר זיהוי".
ב-1954 הועמד טאלי לפרס אוסקר לשחקן המשנה הטוב ביותר על הופעתו בדרמה של אדוארד דמיטריק "המרד על הקיין" בתפקיד לוטננט קומנדר ויליאם דה- פריס מפקד "אניית קיין" בתחילת הסרט.
את תפקידו המוערך האחרון עשה טאלי במותחן הפשע של דון סיגל "מצוד" לצידו של קלינט איסטווד בתור בשריף מק'ראה.
טאלי נישא פעמיים במהלך חייו לפרנסיס מק'יו במשך 15 שנים עד למותה ולאידה ג'ונסון במשך 28 שנים עד למותו של טאלי.
טאלי נפטר ב-27 באפריל 1982 ממחלת הסרטן בניו פורט ביץ' שבקליפורניה.
על שמו של טאלי כוכב בשדרת הכוכבים של הוליווד.
טום יוּוֶל היה שחקן קולנוע, טלוויזיה ותיאטרון אמריקאי זוכה פרס טוני ופרס גלובוס הזהב על תפקידו בתור ריצ'רד שרמן במחזה ובסרט "חטא על סף ביתך".
נולד בשם סמואל יוול תומפיקנס בעיר אוונסבורו שבקנטקי.
בצעירותו הוא למד משחק בקורס קיץ ביחד עם כוכב הקולנוע דון אמיצ'י לפני שנסע לניו יורק ללמוד בבית הספר "אולפן השחקנים" לצידם של מונטגומרי קליפט וקארל מולדן.
בתקופת מלחמת העולם השנייה שירת בצי האמריקאי.
יוול החל את הקריירה שלו בתיאטרון באמצע שנות ה-30 והתגלה לראשונה לאחר שחזר משירותו הצבאי בקומדיה ההוליוודית של ג'ורג' קיוקור "צלע האדם" בתפקיד וורן בעלה הבוגד של דוריס אטינגר (ג'ודי הולידיי).
הוא שיחק תחת קיוקור גם בדרמה "חיים משלה", תחת הבמאי האגדי פריץ לאנג בסרט המלחמה "American Guerrilla in the Philippines" בתור החייל ג'ים מיטצ'ל לצידו של טיירון פאוור ולצידם של הצמד הקומי אבוט וקוסטלו בקומדיה "אבודים באלסקה".
בשנת 1952 שיחק בתפקידו האהוד והמוערך בקריירה שלו, המוציא לאור ריצ'רד שרמן במחזה "חטא על סף ביתך".
ההצגה הייתה ללהיט גדול בברודוויי ויוול זכה על תפקידו בפרס טוני לשחקן הטוב ביותר בתפקיד ראשי.
המחזה עובד קולנועית בשנת 1955 על ידי בילי ויילדר, שליהק את יוול לתפקיד שרמן לצידה של הכוכבת מרילין מונרו.
יוול סיפק הופעה נהדרת נוספת שזיכתה אותו בפרס גלובוס הזהב לשחקן הטוב ביותר בתפקיד קומי/מוזיקלי.
בשנת 1956 הופיע יוול בתפקיד סוכן התקשורת האלכוהוליסט טום מילר המנסה לסייע לזמרת ג'רי ג'ורדן (ג'יין מנספילד) להצליח ככוכבת בקומדיה המוזיקלית "The Girl Can't Help It".
בשנת 1960 קיבל יוול סדרה קומית על שמו, "המופע של טום יוול" שירדה מהמסכים לאחר עונה אחת.
ב-1962 השתתף בעיבוד הקולנועי של הנרי קינג לרומן הספרותי "ענוג הוא הלילה".
לאחר שנים בקולנוע ובתיאטרון זכה יוול להצלחה גם בטלוויזיה, בזכות תפקידו בסדרת הדרמה "ברטה" בתור הבלש בדימוס בילי טרומן.
על משחקו בסדרה הועמד יוול לפרס אמי לשחקן המשנה הטוב ביותר.
יוול היה נשוי במשך שנה אחת לג'ודית אבוט, בתו של במאי התיאטרון ג'ורג' אבוט, עד לגירושיהם.
הוא היה אב לילד אחד מאשתו השנייה מריג'ו סנבורן, שלה היה נשוי עד מותו.
יוול נפטר מנסיבות בריאותיות ב-12 בספטמבר 1994 בבית החולים "Motion Picture & Television Country House and Hospital" שבשכונת וודרלנד הילס, לוס אנג'לס בגיל 85.
מסתבר שהם נתנו מלחמה ואף אחד לא הגיע (1970)
טום יפת (נולד ב-5 בדצמבר 1993) הוא שחקן טלוויזיה וקולנוע ישראלי.
יפת נולד וגדל בשכונת התקווה, למד בתיכון "ראשית" - עירוני ח' בתל אביב.
תפקידו הראשון והמשמעותי של יפת היה בסרט הקולנוע הישראלי, "מנתק המים" בבימויו של עידן הובל, שם שיחק בתפקיד ראשי לצד גבי (משה איבגי) את בנו, בועז, שוער כדורגל מוכשר שמאוד מחובר לאביו.
יפת משתתף בתיאטרון הקהילתי בסל"ה - הסטודיו לאמנויות התיאטרון מיסודו של יורם לוינשטיין", מתוך לימודיו משחק בהצגה "הכלה מאלנבי" לצד בן רביאן, עדן בר ואחרים.
ממרץ 2014 ועד אפריל 2015 השתתף בהצגה "פריחת ההדרים" בבימויו של השחקן יחזקאל לזרוב לצד אודי פרסי, סיון לוי ועוד.
מ-2014 עד 2018 שיחק את לירון ביטון בסדרה "שכונה" של גיורא חמיצר בבימויו של אורן שקדי בערוץ ניקלודיאון של HOT, ליד שחקנים מוכרים כמו ליאנה עיון, תותי ניניו, יוסי מרשק ועוד.
בשנת 2015 שיחק בתפקיד אורח בשני פרקים בעונה השלישית של הסדרת הקומית "פולישוק".
כמו כן, הוא שיחק את תומר, בסדרת הנעורים "להתבגר" על פי סדרת הספרים של גלילה רון פדר, "להתבגר".
נכון לשנת 2024, השחקן טום יפת מתגורר עם אשתו, רותם אגמי.
תומאס סטיוארט "טום" יודול הוא פוליטיקאי ודיפלומט אמריקאי, שכיהן כשגריר ארצות הברית בניו זילנד ובסמואה בין השנים 2022–2025. בשנים 2021-2009 כיהן כחבר הסנאט של ארצות הברית מטעם מדינת ניו מקסיקו, וקודם לכן הוסיף לייצג את מחוז הקונגרס השלישי של ניו מקסיקו בבית הנבחרים של ארצות הברית.
יודול, חבר המפלגה הדמוקרטית, מונה לשירותו הדיפלומטי בידי נשיא ארצות הברית ג'ו ביידן, לאחר שהודיע על פרישה מהסנאט בבחירות 2020.
יודול נולד בטוסון שבאריזונה, כבנם של ארמלי לנורה (לבית ווב) וסטיוארט יודול, מזכיר הפנים של ארצות הברית (1961-1969 תחת הנשיאים ג'ון פיצג'רלד קנדי ולינדון ג'ונסון).
הוא למד בקולג' פרסקוט (Prescott College) וסיים עם תואר ראשון באומנות ב-1970. לאחר מכן המשיך ללימודי משפטים באוניברסיטת קיימברידג' שבאנגליה, שם סיים את לימודיו ב-1975. ב-1977 סיים תואר J.D במשפטים באוניברסיטת ניו מקסיקו, והוסמך כעורך דין.
בהמשך התחמה כפרקליט שופט בבית משפט הפדרלי מן המחוז העשירי, והמשיך לשרת בתפקידים משפטיים שונים, בהם היה לעוזר התובע במחלקה לפשיעה וכיועץ בממשל ניו מקסיקו.
בשנים 1982 ו-1988 התמודד יודול ללא הצלחה לבית הנבחרים של ארצות הברית.
ב-1990 נבחר כתובע הכללי של ניו מקסיקו, ושירת בתפקיד זה עד שנת 1999.
ב-1998 התמודד יודול בפעם השלישית לבית הנבחרים, והפעם גבר על יריבו הרפובליקני.
הוא נבחר על תקן המחוז השלישי של ניו מקסיקו, המכסה את צפונה של המדינה ואת בירתה סנטה פה.
הוא נבחר לארבע כהונות נוספות ושירת כחבר בית הנבחרים עד 2009.
בנובמבר 2007 הכריז יודול על כוונתו להתמודד לסנאט, על מנת לרשת את מושבו של הסנאטור הרפובליקני המכהן, פיט דומיניצ'י.
בנובמבר 2008, לאחר שזכה ללא התנגדות בפריימריז הדמוקרטים, הביס את יריבו הרפובליקני ברוב של 61% ממניין הקולות, ונבחר לסנאט.
בנובמבר 2014 זכה לכהונה נוספת.
במרץ 2019 הודיע כי לא יתמודד בבחירות לסנאט של ארצות הברית ב-2020.
ב-16 ביולי 2021 הכריז נשיא ארצות הברית ג'ו ביידן על מינויו של יודול לשגריר ארצות הברית בניו זילנד ובסמואה.
ב-22 בספטמבר אותה שנה התקיים שימוע בדבר המינוי בפני ועדת החוץ של הסנאט של ארצות הברית.
ב-19 באוקטובר לאחר מכן המליצה הוועדה לשלוח את בחינת המינוי למליאת הסנאט, שאישרה בתורה את המינוי ב-26 באוקטובר 2021. ב-2 בדצמבר 2021 הגיש יודול את כתב האמנתו למושלת הכללית של ניו זילנד סינדי קירו, והחל את שליחותו בוולינגטון.
את שירותו באפיה החל מאוחר יותר, כאשר הציג את כתב האמנתו לראש מדינת סמואה טואימאליפאנו ואלטואה סואלובי השני ב-17 בפברואר 2022. כהונתו תמה עם סיום נשיאותו של ביידן בינואר 2025.
יודול נשוי לג'יל ואב לילדה.
ליודול קרובי משפחה אחדים שמשרתים או ששירתו בקונגרס, בהם הסנאטור לשעבר מקולורדו, מארק יודול, שכיהן בתפקיד זה בשנים 2009–2015, והסנאטור הרפובליקני מייק לי מיוטה.
תומאס וסטרמן "טום" וולף הוא איש עסקים ופוליטיקאי אמריקאי חבר המפלגה הדמוקרטית, שכיהן כמושל פנסילבניה בשנים 2015–2023.
הוא סיים את לימודיו התיכוניים ב-1967. לאחר מכן סיים תואר ראשון בדארטמות' קולג' ב-1972, תואר שני בפילוסופיה באוניברסיטת לונדון ב-1978, ולבסוף דוקטורט מהמכון הטכנולוגי של מסצ'וסטס (MIT) ב-1981.
לאחר סיום לימודיו, החל לעבוד וולף עבור "", חברה בבעלות משפחתו העוסקת בבניית חומרים ובסיסה ביורק.
ב-1985 רכש את החברה יחד עם שני שותפים.
הוא גם שימש כחבר במועצת פיתוח כלכלי בוועדה החקיקתית לבתי ספר עירוניים של פנסילבניה.
לאחר שמכר את חברתו לחברת השקעות ב-2006, מונה על ידי המושל הדמוקרטי של פנסילבניה, אד רנדל, למזכיר מחלקת המיסים של פנסילבניה, ושירת בתפקיד זה מאפריל 2007 עד נובמבר 2008.
בכוונתו הייתה להתמודד למשרת מושל פנסילבניה ב-2010, אך מיאן לעשות כן בעקבות שאיפתו לרכוש מחדש את חברתו הקודמת, שעמדה בפני פשיטת רגל.
לבסוף רכש וולף את החברה וניהל אותה.
באפריל 2013 הודיע על כוונתו לרוץ בבחירות למושל פנסילבניה.
לאחר שזכה במועמדות הדמוקרטית, הביס את המושל המכהן טום קורבט, חבר המפלגה הרפובליקנית, ברוב של 54.93% ממניין הקולות מול 45.07% ליריבו.
ב-20 בינואר 2015 הושבע רשמית לתפקידו, נבחר פעם נוספת בבחירות 2018. לאחר שמונה שנים בתפקיד, עקב הגבלת קדנציות, תמה כהונתו כמושל.
במהלך כהונתו קידם לגליזציה של מריחואנה רפואית וחתם על 2,540 חנינות, יותר מכל מושל אחר בתולדות המדינה, רוב החנינות הוענקו לאסירים שנשפטו על עבירות סמים ובפרט עבירות על החזקה ושימוש במריחואנה.
כמו כן, קידם חוק שאוסר על רשויות במדינה להתקשר עם עסקים המחרימים את ישראל.
וולף נשוי לפרנסס, אומנית וציירת שמן.
הם התחתנו ב-1975 לזוג שתי בנות.
ב-2016 הודיע כי אובחן בסרטן הערמונית בשלב מוקדם ולכן זה לא משפיע על שגרת העבודה שלו.
הוא טופל וב-2017 הודיע כי הרופאים אישרו שהוא בריא לחלוטין.
תומאס ג'יימס "טום" וילסאק הוא פוליטיקאי אמריקאי חבר המפלגה הדמוקרטית, שכיהן כמזכיר החקלאות של ארצות הברית בין השנים 2021–2025. הוא גם כיהן כמזכיר החקלאות בממשל אובמה בין השנים 2009–2017 ולפני כן כמושל איווה.
בתום הלימודים עבר עם רעייתו כריסטי לעיירת הולדתה מאונט פלזנט שבאיווה והחל לעסוק בעריכת דין במשרד של אבי רעייתו.
הוא נבחר לנשיא רוטרי בעיירה וכיהן גם כנשיא לשכת המסחר המקומית וכנשיא אגודת הליטיגטורים.
בדצמבר 1986 נרצח ראש עיריית מאונט פלזנט בידי תושב ממורמר במהלך ישיבת המועצה.
אביו של הנרצח ואחרים הפצירו בוילסאק להתמודד לכהונת ראש העיר, הוא נבחר לתפקיד בתחילת 1987 ולשתי תקופות כהונה נוספות בהמשך.
ב-1992 נבחר לסנאט של מדינת איווה וכיהן במשך שתי קדנציות.
ב-1998 נבחר למושל איווה והיה בכך למושל הראשון מהמפלגה הדמוקרטית מזה כ-30 שנה.
ב-2002 נבחר לתקופת כהונה נוספת ושימש בתפקיד עד ינואר 2007.
בסוף 2006 הודיע על התמודדותו בבחירות המקדימות של המפלגה הדמוקרטית לקראת הבחירות לנשיאות ארצות הברית 2008. הוא פרש מהמירוץ בפברואר 2007, עוד בטרם החלו הפריימריז או העימותים באופן רשמי, והודיע על תמיכתו במועמדותה של הילרי קלינטון.
בדצמבר 2008 הכריז נשיא ארצות הברית ברק אובמה על מינויו של וילסאק למזכיר מחלקת החקלאות, מינויו אושר פה אחד בסנאט והוא הושבע לתפקיד ב-21 בינואר 2009. הוא החבר היחיד שכיהן בקבינט ארצות הברית לאורך כל תקופת שלטונו של אובמה.
לאחר סיום כהונתו כמזכיר החקלאות מונה וילסאק למנהל מועצת ייצוא החלב של ארצות הברית.
בשנת 2015 דיווח העיתון "וושינגטון פוסט" כי וילסאק הודיע לנשיא אובמה כי הוא שוקל להתפטר מתפקידו.
לפי הדיווח, אמר וילסאק לאובמה כי בשעה שהוא שוקל לעזוב את מחלקת החקלאות של ארצות הברית.
אובמה מצדו דחק מווילסאק להישאר בתפקידו, וביקש ממנו לפקח על בעיית ההתמכרות לאופיואידים.
בדצמבר 2020 הכריז ג'ו ביידן, נשיא ארצות הברית הנבחר כי וילסטק צפוי להיות מזכיר החקלאות בממשלו העתידי.
ב-2 בפברואר 2021 ניצב בפני שימוע בוועדת החקלאות של הסנאט, שבתומו הוא אושר על ידי חברי הוועדה להצבעה במליאת הסנאט.
ב-23 בפברואר אישר הסנאט של ארצות הברית את מינויו של וילסאק למזכיר החקלאות, ברוב של 92 תומכים מול 7 מתנגדים, בהם הסנאטור וחבר מפלגתו, ברני סנדרס.
וילסאק נשוי לכריסטי, בכירה בסוכנות האמריקנית לפיתוח בינלאומי, ואב לשני בנים.
טום וורד הוא שחקן קולנוע, טלוויזיה ותיאטרון ולשי.
טום וורד נולד בסוונסי שבוויילס.
אביו, ג'ון פאוול וורד, הוא משורר ואיש אקדמיה, אמו, שרה וורד היא קצינה במסדר האימפריה הבריטית (OBE).
אחיו, טריסטאן, הוא שותף במשרד עורכי הדין "מקפרלנס" שבסיטי של לונדון.
וורד למד בדרגון סקול בעיר אוקספורד וב"קינג'ס סקול" שבקנטרברי.
בלינקולן קולג' שבאוניברסיטת אוקספורד למד פילוסופיה, כלכלה ומדע המדינה.
הוא הצטרף לאגודת התיאטרון ובעקבות שאת החליט להמשיך בקריירה של משחק.
וורד ידוע בעיקר בזכות תפקידו כד"ר הארי קנינגהם בסדרת הדרמה "עדות אילמת", דמות שגילם במשך עשר שנים.
עוד השתתף וורד בפרק "איש השלג", ספיישל חג המולד של "דוקטור הו", ובסדרה "Death in Paradise".
בדצמבר 2013 שיחק וורד בתפקיד קולונל פיצוויליאם במיני-סדרה של ה-BBC "תעלומה באחוזת פמברלי" עיבוד לרומן מאת פ.ד.
וורד הוא סיף שייצג את בריטניה.
הוא מנגן בסקסופון שר ורוקד.
הוא שומר על כושר ברכיבה על סוסים, והשתמש ביכולת זו בתפקידים אחדים בטלוויזיה.
ב-2005 זכה בתחרות "מקבילית המוחות" לידוענים, תחום המומחיות שלו היה המשורר פיליפ לארקין.
ב-2001 התחתן וורד עם העיתונאית אמילי הולר.
לבני הזוג שלושה ילדים, ג'ק נולד ב-2002, טביתה נולדה ב-2004, וג'ימי נולד ב-2006. הם מתגוררים באוקספורדשייר.
תומאס ולאשיהה הוא שחקן קולנוע, טלוויזיה ותיאטרון גרמני.
מוכר בשל תפקידו בתור ז'אקן הגאר בסדרת הטלוויזיה "משחקי הכס" ובתור אנזו / דמיטרי אנטונוב בסדרה "דברים מוזרים".
הוא שיחק גם בסדרת הטלוויזיה "חוצים גבולות".
ולאשיהה נולד למשפחה ממוצא צ'כי בעיר דונה שבגרמניה המזרחית.
בהיותו בן 17, זמן קצר לאחר נפילת חומת ברלין, נסע לעיר ניו יורק בתוכנית לחילופי סטודנטים, שם נשאר במשך שנה, שיחק בתיאטרון ולמד אנגלית.
הוא החל ללמוד משחק בבית הספר הגבוה למוזיקה ולתיאטרון בלייפציג משנת 1992 עד 1996.
מאז שנת 1998 הוא משחק בעיקר בתפקידי משנה בתוכניות טלוויזיה ובסרטים גרמניים ובינלאומיים.
תפקידו הראשי הראשון היה כשגילם את סטפן בשנת 2000 בסרט "אף אחד לא ישן" (No One Sleeps).
באוגוסט 2011 הוא לוהק לגלם את האסיר והמתנקש, ז'אקן הגאר, בעונה השנייה של תוכנית הפנטזיה של HBO "משחקי הכס", והמשיך לגלם את הדמות גם בעונות החמישית והשישית.
משנת 2013 הוא מככב בסדרת הפשע "חוצים גבולות" (Crossing Lines) כקומיסר סבסטיאן ברגר, קצין משטרה גרמני.
ב-2021 לוהק לסדרה האמריקאית "דברים מוזרים" המשודרת בנטפליקס כדמות ראשית בעונה הרביעית, העונה עלתה לאוויר ב-2022.
על הבמה הופיע ולאשיהה במחזות תיאטרון משנת 1996 עד שנת 2000 בתיאטרון הדור הצעיר (Junge Generation) שבדרזדן.
ולאשיהה גם מדבב סרטים, ספרים מוקלטים ופרסומות.
בחלק מתפקידיו הבינלאומיים, לדוגמה ב"משחקי הכס", ולאשיהה הוא המדבב את דמותו לגרמנית.
טום יוז הוא שחקן אנגלי.
הוא גילם בין השאר את הדמויות מייקל רוג'רס בפרק בסדרה "מיס מארפל", ג'וני מילנגדן בדרמה "טרינטי" של ITV, שאז ג'נקל בסרט "Sex & Drugs & Rock & Roll", ברוס פירסון בסרט "צומת בחיים" וניק סלייד בדרמה המשפטית של ה-BBC "הגלימה".
עוד שיחק בתפקיד הראשי בדמות ג'ו לאמב בדרמת המלחמה הקרה "המשחק", וגילם את הנסיך אלברט בדרמה "ויקטוריה".
יוז נולד וגדל בעיר צ'סטר שבמחוז צ'שייר, ולמד בבית הספר התיכון אפטון-ביי-צ'סטר.
הוא היה חבר בלהקת התיאטרון לנוער צ'שייר ובלהקת התיאטרון Jigsaw Music Theatre Company.
ב-2008 סיים לימודי תואר ראשון במשחק באקדמיה המלכותית לאמנות הדרמה.
ב-2009 השתתף יוז בספין אוף של ה-BBC לסדרה "חדר מיון" הסרט "Casualty 1909", ובסדרת הדרמה "טריניטי" של רשת ITV.
ב-2010 הופיע בסרט הביוגרפי של איאן דיורי - "Sex & Drugs & Rock & Roll" בדמות שאז ג'נקל חברו ללהקה של דיורי.
עוד באותה שנה כיכב בתפקיד ברוס פירסון המרדן בדרמה הקומית של ריקי ג'רווייס וסטיבן מרצ'נט "צומת בחיים".
בתיאטרון שיחק יוז במחזה "Sweet Nothings" מאת דייוויד הארוור שהוצג בתיאטרון יאנג ויק בבימויו של לוק בונדי.
הוא היה מועמד לפרס הקולנוע הבריטי העצמאי לשחקן המבטיח ביותר לשנת 2011.
ב-2011 שיחק יוז בתפקיד ניק סלייד, מתמחה במשרד עורכי דין, בסדרת הדרמה המשפטית של ה-BBC "הגלימה".
בנוסף הופיע במותחן "Page Eight" לצדם של רייף פיינס ורייצ'ל וייס.
יוז היה הגיטריסט של להקת האינדי Quaintways אבל עזב את הלהקה באפריל 2011.
ב-2009 הופיע יוז במסע פרסום של חברת ברברי לצדה של אמה ווטסון.
ב-2012 גילם את דוכס יורק ואומייל בהפקת ה-BBC לפי מחזותיו ההיסטוריים של שייקספיר, "הכתר החלול".
ב-2016 כיכב יוז בדמות הנסיך אלברט בדרמה "ויקטוריה" של ITV בכיכובה של ג'נה קולמן.
טום וסטון-ג'ונס הוא שחקן אנגלי.
הוא מוכר מהופעתו בתפקיד המהגר האירי הבלש קווין קורקורן בסדרת הטלוויזיה "קופר" משנת 2012 של ערוץ BBC America.
וסטון-ג'ונס נולד בבורטון אפון טרנט , וגדל בעיר דובאי, שם למד בבית הספר דובאי קולג'.
הוא סיים תואר בדרמה ותיאטרון ברויאל הולוויי של אוניברסיטת לונדון , ולמד משחק בבית הספר של תיאטרון בריסטול אולד ויק.
ב-2011 שיחק וסטון-ג'ונס בתפקיד סשה גאווריק בעונה העשירית של סדרת הריגול "ספוקס".
הוא גילם את הבלש קווין "קורקי" קורקורן בסדרת הדרמה "קופר".
ב-2015 כיכב בסדרה "עלילות דיקנס" בתפקיד קומפייסון.
שנה שם מחזאי תפקיד במאי תיאטרון 2010 Translations בריאן פריל דואלטי רוג'ר היינס מפעל הטבק, בריסטול 2010 Enlightenment שלה סטיבנסון אדם אדוארד הול תיאטרון המפסטד 2014–2015 הסוחר מוונציה ויליאם שייקספיר בסאניו רופרט גולד תיאטרון אלמיידה 2016 לבירינת בת' סטיל צ'ארלי אנה לדוויץ' תיאטרון המפסטד
טומאס צ'ארלס ורנר הוא מפיק טלוויזיה ואיש עסקים יהודי-אמריקאי, יו"ר קבוצת הכדורגל ליברפול ומבעלי המניות ב-Fenway Sports Group שהיא חברה המחזיקה, מלבד בליברפול, גם בקבוצת הבייסבול בוסטון רד סוקס וכן בעסקים נוספים.
ורנר נולד וגדל בארצות הברית, למשפחה ממוצא יהודי-גרמני, ולו אחות ואח.
אחיו הוא הקולנוען פיטר ורנר, זוכה אוסקר על סרט קצר משנות ה-1970. התחנך בבית ספר יסודי פרטי לבנים-בלבד במנהטן.
בעל תואר ראשון מטעם אוניברסיטת הרווארד.
לוורנר בעלויות בכמה קבוצות ספורט - אם כי מענפים שונים - הבולטות ביניהם הן סן דייגו פאדרס וליברפול.
ב-1 בדצמבר 2010 יצאה הודעה רשמית מטעם מועדון הכדורגל האנגלי ליברפול, על כך שקבוצת Fenway Sports Group רכשה את הקבוצה עבור סכום של כ-300 מיליון ליש"ט.
בשנת 1972 נישא בראשונה לג'יל טרוי ורנר, ולהם שלושה ילדים משותפים; טד, אמנדה וקרולין.
מאז 2022, נשוי בשנית לד"ר ג'ניפר אשטון וכתבת ברשת ABC News; ולה שני ילדים, אלכס וקלואי.
טום לֵבּ (; נולד ב-21 במרץ 1989) הוא שחקן וזמר צרפתי, נבחר כנציג צרפת בתחרות האירוויזיון לשנת 2020 ברוטרדם, הולנד.
טום לב נולד ב-21 במרץ 1989 בפריז בירת צרפת.
אמו היא העיתונאית ביאטריס מליסה, ואביו הקומיקאי מישל לב.
הוא השלישי מבין שלושה ילדים, לאחר אחותו הזמרת פאני לב (נולדה ב-1986) ואחותו השנייה אלזה לב (נולדה ב-1988).
טום לב השתתף בשיעורי משחק מול מצלמה, שירה וריקוד בבית ספר מיוחד לכך בעיר ניו יורק שבארצות הברית.
בשנת 2013 החל להשתתף בתוכנית טלוויזיה צרפתית - Sous le soleil de Saint-Tropez בתפקיד טום, ואף שיחק בסרטים קצרים שונים.
בשנת 2017, לאחר ששיחק במספר סרטים צרפתים, שיחק בתפקיד קטן בסרט האמריקאי "הפרפר" בכיכובו של ראמי מאלק.
בשנת 2019 שיחק בקומדיה הצרפתית "אדמונד דה ברז'ראק".
בשנת 2018 התרחשה פריצתו כזמר: הוא הוציא את הסינגל "Are We Too Late" בחסות חברת התקליטים Roy Label.
ב-14 בינואר 2020 הכריזה רשות השידור הצרפתית France 2 כי טום לב ייצג את צרפת בתחרות השירה של אירוויזיון 2020 שתוכננה ל-18 במאי.
אך עקב מגפת הקורונה לא התקיימה תחרות האירוויזיון באותה שנה.
ב-19 ביוני 2020 הודיע לב שלא ייצג את צרפת באירוויזיון 2021.
טיפאני הוא פוליטיקאי אמריקאי המכהן כחבר בית הנבחרים של ארצות הברית מחוז הקונגרס השביעי של מדינת ויסקונסין החל ממאי 2020. מחוז הקונגרס השביעי הוא הצפוני והגדול ביותר במדינה מבחינת שטח ובתחומו נמצאים עשרים ממחוזות ויסקונסין.
לשעבר חבר הסנאט של מדינת ויסקונסין.
טיפאני נולד בעיר ואבאשה (Wabasha) שבדרום מדינת מינסוטה, וגדל בחווה לגידול בקר הסמוכה לעיר אלמווד שבוויסקונסין בצוותא עם חמישה אחים ושתי אחיות.
ב-1976 הוא השלים את לימודיו התיכוניים בתיכון אלמווד וב-1980 קיבל תואר ראשון בכלכלה חקלאית מאוניברסיטת ויסקונסין–ריבר פולס.
טיפאני ניהל את מחלקת הנפט של קואופרטיב חקלאי השוכן בפליינוויו (Plainview) שבמינסוטה, זאת בטרם העתיק את בית מגוריו למינאוקווה שבוויסקונסין במטרה לנהל את תפוצת הנפט של חברת "זנקר" בשנת 1988. מאז 1991 הוא ורעייתו, כריס, מתפעלים עסק לטיולים.
בשנים 2009–2013 כיהן טיפאני כמפקח על העיר ליטל רייס, והיה חבר ממונה בתאגיד לפיתוח כלכלי של מחוז אוניידה.
בשנים 2004 ו-2008 הוא התמודד לייצוג מחוז הבחירה ה-12 בסנאט של מדינת ויסקונסין, בפעם הראשונה נגד הסנאטור רוג'ר ברסקה ובפעם השנייה מול ג'ים הולפרין, אך הפסיד בשתי הפעמים במערכת בחירות צמודה.
בשנת 2010 התמודד לאספה המדינתית של ויסקונסין, הבית התחתון של בית המחוקקים במדינה, לאחר שהתפנה מושב באספה בידי מחוקק שפרש מתפקידו.
טיפאני זכה בבחירות המקדימות, ובהמשך גבר על ג'יי שמלינג, מועמד המפלגה הדמוקרטית, ברוב של כ-58% לעומת כ-42% מקולות הבוחרים.
ב-2012 טיפאני בחר שלא להתמודד מחדש לאספה המדינתית של ויסקונסין, ובמקום זאת בפתח במסע בחירות לסנאט של ויסקונסין, בפעם השלישית.
ביום הבחירות הכלליות שהתקיים ב-6 בנובמבר הוא גבר על יריבתו הדמוקרטית סוזן סומר ונבחר לסנאט.
לאחר שחבר הקונגרס המכהן שון דאפי התפטר ב-23 בספטמבר 2019 עקב אבחון בתו כחולה במחלת לב, טיפאני הודיע כי יתמודד בבחירות מיוחדות למושבו המתפנה בבית הנבחרים של ארצות הברית.
טיפאני זכה במועמדת המפלגה הרפובליקנית ב-18 בפברואר 2020, ובבחירות הכלליות ניצב בפני התובעת העירונית טרישה זונקר.
ב-12 במאי הוא נבחר לתפקיד.
טיפאני נשבע לתפקידו בקונגרס ב-19 במאי.
ב-23 בספטמבר 2025 הודיע טיפאני כי בבחירות 2026 יתמודד לתפקיד מושל ויסקונסין.
טום טבאנה הוא פוליטיקאי סוטו שהיה ראש ממשלת לסוטו מיוני 2017 ועד מאי 2020. כמו כן היה שר החוץ בשנים 2012–2015.
טבאנה כיהן בממשלתו של ראש הממשלה פקליתא מוסיסילי משנת 1998 עד שנת 2006, שבה פרש ממפלגתו והצטרף לאופוזיציה.
לאחר יותר מחמש שנים באופוזיציה, הוא הקים קואליציה של 12 מפלגות בעקבות הבחירות לפרלמנט בלסוטו בשנת 2012, ומונה לראש הממשלה.
בשנת 2020 התמודד טבאנה עם לחץ להתפטר כראש ממשלה בשל החשד למעורבותו ברצח בת זוגו לשעבר.
הוא התפטר לקראת סוף מאי באותה השנה.
טום יורק הוא שחקן אנגלי.
הוא ידוע מהופעותיו בתפקיד סמואל "סם" קארן בסדרה "פולדארק" ובתפקיד הירו בסדרה "אולימפוס".
יורק למד משחק באקדמיה למוזיקה ולאמנויות הדרמה של לונדון (LAMDA).
ב-2015 לוהק יורק לתפקיד הראשי בסדרת הפנטזיה "אולימפוס".
לפני כן הופיע בשני פרקים בסדרה "הרודן".
ב-2016 שיחק בתפקיד מייק מדוקס בסדרה "אנדוור", בתפקיד מיטש מקורדן בפרק בסדרה "רציחות במידסומר", בתפקיד לאו ריצ'רדס בסדרה "Death in Paradise", ובתפקיד זאק ליסון בסדרה "Agatha Raisin".
ב-2017 לוהק יורק לתפקיד סם קריין בסדרה "פולדארק" של ה-BBC.
שנה שם שם באנגלית תפקיד הערות 2014 The Ivory Year פירס סרט קצר2023Stopmotion טום
שנה שם תפקיד הערות 2020 Corpse!
אוולין פארנט / רופרט פארנט תיאטרון פארק
הוא ידוע בהופעתו כג'ייק צ'יימברס בסרט "המגדל האפל" וטום פוסטר בדרמת הלהיט של BBC One, "דוקטור פוסטר".
טיילור נולד בסארי, אנגליה ב-16 ביולי 2001. יש לו אחות תאומה, אריקה.
הוא הפסיק ללמוד בבית הספר לדרמה בשנת 2013 עד שמורתו לשעבר, רייצ'ל בל מבית הספר "The Stage Stage" בקמברלי, אמרה לו שסוכן מגיע לבית הספר לראיונות.
טיילור הלך לאודישן, הוחתם ולוהק לסדרות הטלוויזיה הממלכה האחרונה ודוקטור פוסטר ששודרו ברשת הטלוויזיה BBC.
טיילור לוהק לתפקיד ג'ייק צ'יימברס בסרט הקולנוע המגדל האפל במרץ 2016. הסרט מבוסס על הכרך הרביעי בסדרת הספרים המגדל האפל.
בשנת 2019 שיחק בתפקיד לאנס בסרט הקולנוע הילד שיהיה מלך.
בשנת 2021 שיחק בתפקיד ראשי במיני-סדרה, "להתחבר מחדש".
בשנת 2023 שיחק בתפקיד משנה בסרט אהבה ממבט ראשון (סרט).
+שנהסרטתפקידהערות2017המגדל האפלג'ייק צ'יימברס2019הילד שיהיה מלךלאנס2023אהבה ממבט ראשוןלות'ר ג'ונס
טום טומסק הוא מועדון כדורגל נשים מהעיר טומסק, המהווה חלק מועדון הכדורגל טום טומסק.
הקבוצה נוצרה לראשונה ב-2011, אך בשל תוצאה סופית לא מספקת, היא פורקה בסוף העונה.
בספטמבר 2020, הוחלט על הקמת קבוצת נשים שתשתתף בתחרויות הליגה הראשונה.
ב-3 באוקטובר 2020, הקבוצה שיחקה את המשחק הראשון שלה נגד מועדון צ'יטה (1:1).
את השער הראשון כבשה אמנדה חומושקה מבישול של ויקטוריה רוגילו.
ב-9 במאי 2021, הקבוצה שיחקה את משחק הבכורה גביע הרוסי אך הפסידה למועדון קוזבאס-SShOR (0:1).
תומאס אלכסנדר ווקר , המוכר בשם הבמה טום ווקר (Tom Walker), הוא זמר-יוצר סקוטי.
ווקר נולד בקילסית' , סקוטלנד, הממלכה המאוחדת.
כשהיה בן 3, הוא עבר לגור בצ'שייר.
ב-2014, הוא סיים את לימודיו במכללת לונדון למדיה יצירתית .
בהמשך השנה, הוא נבחר, יחד עם קתי לי גיפורד , לאמן החודש של אלביס דוראן , על ידי אלביס דוראן , והוצג בתוכנית הטלוויזיה של NBC, The Today Show.
ב-19 במאי 2017, הוא הוציא את המיני-אלבום הראשון שלו, Blessings.
ב-13 ביוני 2017, ווקר הוציא את הסינגל "Heartland", שנכתב והופק על ידי Naughty Boy.
ב-22 באוגוסט 2017, הסינגל נוסף לרשימת ההשמעה של BBC Radio 1. בהמשך השנה ווקר ביצע מספר מופעי חימום למספר אמנים, בין היתר ג'ורג' עזרא, גלנט , ג'ייק באג ודה סקריפט.
ב-13 באוקטובר 2017, ווקר הוציא את הסינגל "Leave a Light On".
הווידאו קליפ של "Leave a Light On" הופק על ידי צ'ארלס מהלינג, וצולם בקרואטיה.
ב-1 במרץ 2019, הוא הוציא את אלבום האולפן הראשון שלו, What a Time to Be Alive.
בשנת 2019, ווקר זכה בפורץ הדרך הבריטי בפרסי המוזיקה הבריטית.
השיר "Leave the Light On" היה מועמד לסינגל בריטי בפרסי המוזיקה הבריטית.
ב-31 במאי 2019, הוא הוציא, בשיתוף פעולה עם זארה לארסון, את הסינגל "Now You're Gone".
ב-4 באוקטובר 2019, הוא הוציא את הסינגל "Better Half of Me".
ב-13 ביוני 2020, הוא הוציא את הסינגל "Wait for You".
ב-11 בספטמבר 2020, יצאה גרסת רמיקס של השיר, בשיתוף פעולה עם זואי ויס.
ווקר הוא מעריץ מועדון הכדורגל מנצ'סטר יונייטד.
טום טוגנדהאט הוא פוליטיקאי בריטי חבר המפלגה השמרנית.
מכהן כנציג מחוז טונברידג' בבית הנבחרים.
טוגנדהאט נולד בלונדון וגדל במחוז קנט.
הוא בן למשפחה קתולית ולו שורשים יהודים.
סבו מצד אביו, יהודי יליד וינה, היגר בשנות ה-20 ללונדון לצורך לימודיו, שם המיר דתו לנצרות קתולית במטרה להינשא.
ב-1995 סיים תואר ראשון בתאולוגיה באוניברסיטת בריסטול וב-1996 סיים תואר שני בלימודי האסלאם מאוניברסיטת קיימברידג'.
במהלך לימודיו למד ערבית בתימן.
בנוסף הוא דובר צרפתית, איטלקית, פשטו ודארי.
לאחר הלימודים עבד כעיתונאי בביירות והקים חברת יחסי ציבור מקומית בלבנון.
לאחר שובו לבריטניה עבד כאנליסט בתחום האנרגיה בחברת בלומברג.
ב-2003 התנדב לצבא המילואים הבריטי.
הודות לידיעת השפה הערבית, הוצב עם פרוץ מלחמת המפרץ השנייה כקצין מודיעין בחיל הנחתים המלכותי והשתתף בפלישה לעיראק.
לאחר המלחמה חזר ללונדון אך עד מהרה נקרא שוב לשירות וסייע במאמצי השיקום הכלכלי של עיראק.
ב-2005 נשלח על ידי משרד החוץ הבריטי לאפגניסטן לסייע במאמצי כינון הממשל החדש.
הוא שימש יועץ במועצת הביטחון הלאומי של אפגניסטן ושימש יועצו של מושל מחוז הלמנד.
לאחר שנתיים שב לאנגליה וב-2007 חזר לשנתיים נוספות באפגניסטן כשיחידת חיל הנחתים בה שירת בעבר הוצבה שוב במדינה.
על שירותו עוטר כחבר במסדר האימפריה הבריטית.
בהמשך שירותו הצבאי שימש כיועץ אסטרטגי בצבא ויועצו של ראש מטה ההגנה, עד שחרורו ב-2013.
ב-2015 נבחר לראשונה לבית הנבחרים הבריטי כנציג מחוז טונברידג'-מולינג וחבר מפלגת השמרנים.
ביולי 2017 נבחר ליושב ראש ועדת החוץ של בית הנבחרים והיה בכך לצעיר ביותר הנושא בתפקיד זה.
טוגנדהאט הוא חבר המועצה המלכותית מ-2022.
ביולי 2022 הכריז על התמודדותו למנהיגות המפלגה השמרנית במקומו של בוריס ג'ונסון שהתפטר.
הוא נהנה מתמיכה של 37 חברי פרלמנט בסיבוב הראשון של הבחירות במפלגה, אך הודח בסיבוב השלישי לאחר שקיבל תמיכה של 31 חברים.
לאחר הבחירות מונה לשר לענייני ביטחון פנים במשרד הפנים בקבינט של ליז טראס.
לאחר הפסד המפלגה בבחירות הכלליות ב-2024, התמודד טוגנדהאט שוב למשרת מנהיג המפלגה, הוא הודח בסיבוב השלישי.
תומאס אלון לוקייר הוא כדורגלן ולשי המשחק בעמדת הבלם בקבוצת לוטון טאון מהפרמייר ליג ובנבחרת ויילס.
לוקיירר גדל במחלקות הנוער של קארדיף סיטי ובריסטול רוברס.
הוא החל את הקריירה המקצוענית שלו בקבוצה הבוגרת של בריסטול רוברס במסגרת הפוטבול ליג הראשונה, הפוטבול ליג השנייה והנשיונל ליג.
בסך הכל ערך 258 הופעות ליגה במדי המועדון, בהן הבקיע ששה שערים.
ב-28 ביוני 2019 חתם לוקייר על חוזה לשתי עונות בצ'רלטון את'לטיק מהפוטבול ליג צ'מפיונשיפ.
ב-3 באוגוסט ערך את הופעת הבכורה שלו במועדון, בניצחון 1–2 על בלקברן רוברס במסגרת המחזור הראשון בליגה לעונת .
ב-11 בינואר 2020 הבקיע את שערו היחיד במועדון, בתיקו 2-2 נגד וסט ברומיץ' אלביון במסגרת המחזור ה-27 בליגה.
הוא ערך 43 הופעות ליגה במדי המועדון, בהן הבקיע שער אחד.
ב-1 בספטמבר 2020 חתם לוקייר בלוטון טאון מהפוטבול ליג צ'מפיונשיפ.
ב-16 בדצמבר 2023, במהלך משחק ליגה נגד בורנמות', התמוטט לוקייר על המגרש כתוצאה מדום לב.
ב-14 בנובמבר 2017 ערך לוקייר את הופעת הבכורה שלו בנבחרת ויילס, בתיקו 1-1 נגד נבחרת פנמה במשחק ידידות.
הוא היה חלק מסגל הנבחרת בטורניר יורו 2020 בשנת 2021, אך לא ערך הופעות בטורניר.
תומאס ג'פרסון טרל היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו ה-27 בשנים 1925–1927.
טום טרל נולד במחוז יוניון שבצפון לואיזיאנה.
הוא למד באוניברסיטת קנטקי שבלקסינגטון ועבר ללמוד בבית הספר למשפטים של אוניברסיטת ארקנסו שבפאייטוויל, שם הוא סיים את לימודיו ב-1910. באותה שנה הוא התקבל ללשכת עורכי הדין והקים משרד עורכי דין בליטל רוק.
באותה תקופה הוא גם עבד כמורה בבית ספר.
בשנים 1911–1915 עבד טרל כעוזר מזכיר בסנאט של ארקנסו, שם הוא למד את המנגנונים של הפוליטיקה המדינתית.
בנוסף לעבודתו בסנאט, שימש טרל כסגן המפקח המדינתי על החינוך בשנים 1912–1916. כפל תפקידים זה אפשר לו ליצור מגוון של קשרים פוליטיים ברחבי המדינה.
ב-1916 נבחר טרל כמזכיר המדינה של ארקנסו, תפקיד בו הוא כיהן שתי תקופות כהונה בנות שנתיים כל אחת בשנים 1917–1921. ב-1920 הוא התמודד ללא הצלחה בבחירות המקדימות של המפלגה הדמוקרטית על משרת מושל המדינה ונוצח על ידי תומאס צ'יפמן מקריי.
כהכנה להתמודדותו על משרת מושל ארקנסו ב-1924, הצטרף טרל לקו קלוקס קלאן במחוז מורהאוס, המחוז השכן למחוז הולדתו.
ככל הנראה סירבו כמה סניפים של הקלאן בארקנסו לקבלו, אך הוא ביקש להראות את מחויבותו לארגון כאשר הוא החל את המרוץ שלו למשרת המושל.
בבחירות המקדימות, שהתקיימו אז לפני הנהגת הצבעה בשני סיבובים בארקנסו, הביס טרל כמה יריבים, כולל מי שיכהן בהמשך כסגן מושל ארקנסו, לי קזורט, שהיה הבחירה המקורית של הנהגת הקו קלוקס קלאן.
הוא גם הביס את ג'ון אליס מרטינו, שב-1926 הביס את טרל בניסיונו להיבחר לתקופת כהונה שנייה.
בבחירות הכלליות שהתקיימו באוקטובר, ניצח טרל את מועמד המפלגה הרפובליקנית ג'ון ו.
גבריאל, יליד אוהיו ועורך דין מפאייטוויל שגם הוא ניסה להתמודד ללא הצלחה בבחירות של 1922. טרל זכה ב-99,598 קולות (79.8 אחוזים), וגבריאל ב-25,152 קולות (20.2 אחוזים).
במהלך תקופת כהונתו של טרל כמושל, נפתח הפארק המדינתי הראשון, הפארק המדינתי פטיט ג'ין.
באותה תקופה החלה גם בניית בית החולים המדינתי ונוצרה משרת המפקח על הביטוח וההכנסות.
בניסיונו להיבחר לתקופת כהונה שנייה, נוצח טרל על ידי מרטינו, שהאשים אותו בקבלת טובות הנאה ממוציאים לאור שיצרו את רשימת ספרי הלימוד המאושרת של בתי הספר הציבוריים.
טרל היה הראשון מבין שלושה ממושלי ארקנסו שלא עלה בידם להיבחר לתקופת כהונה שנייה.
השניים האחרים היו פרנסיס צ'רי ופרנק ד.
לאחר תום כהונתו כמושל, שב טרל לעיסוקו בעריכת דין בליטל רוק.
שלוש פעמים הוא ניסה ללא הצלחה להיבחר שוב למשרת המושל.
טום טרל נפטר בליטל רוק ב-9 במרץ 1946. הוא נטמן בבית הקברות רוזלון שבעיר.
לטרל ולרעייתו יולה (שגם שם נעוריה היה טרל), ילידת פיין בלאף, לא היו ילדים.
טום וריקה הוא שחקן, במאי ומפיק אמריקאי, הידוע בעיקר בזכות תפקידו כסם קיטינג בדרמה "המדריך לרוצח".
הוא גם גילם את ג'ק פריור בדרמה "חלום אמריקאי" שזכתה לשבחים.
כבמאי, הוא ידוע בזכות הדרמות של שונדה ריימס.
כיום הוא מפיק בפועל ובמאי של הדרמה של נטפליקס, "ברידג'רטון".
וריקה נולד בפילדלפיה, פנסילבניה, להורים סוכני נדל"ן.
הוא ממוצא איטלקי מצד אביו ומוצא גרמני מצד אמו.
תפקידו הראשון בטלוויזיה היה באופרת הסבון "כל ילדיי" של ABC ב-1987. מאוחר יותר היה לו תפקיד ב"פרקליטיי אל איי", ותפקידי אורח ב"שפץ ביתך","Picket Fences" ו-"NYPD Blue".
בקולנוע הוא הופיע ב-"מת לחיות 2", "יום האב", "דרקון אדום" ו"זודיאק".
וריקה גילם את האסטרונאוט ריצ'רד גורדון במיני-סדרה From The Earth To the Moon" (1998)".
בין השנים 2002 ל-2005 כיכב וריקה לצד גייל אוגריידי בדרמה המשפחתית של NBC, "חלום אמריקאי" כאב המשפחה ג'ק פרייר.
לאחר ביטול הסדרה, וריקה שיחק בתפקידי אורח ב"חוק וסדר: מדור מיוחד", "האוס", "בוסטון ליגל", "האנטומיה של גריי" ו"המפענחת", וכן שיחק במספר פרקים ב"ה-4400" ו"התשע".
בתחילת שנות ה-2000 החל וריקה את הקריירה שלו כבמאי טלוויזיה.
הוא ביים את הפרקים של למעלה מ-20 תוכניות טלוויזיה, כמו "חלום אמריקאי", "בוסון ליגל", "כסף סקסי מלוכלך", "בטי", "נשות הצבא", "המנטליסט" ועוד.
הוא היה במאי של מספר פרקים בדרמות של שונדה ריימס, "האנטומיה של גריי", "מרפאה פרטית" ו"סקנדל".
ב"סקנדל" הוא שימש כמפיק שותף מאז 2012. בשנת 2014, הוא כיכב לצד ויולה דייוויס בסדרה "המדריך לרוצח" שהסתיימה ב-2020.
ב-2023 היה הבמאי והמפיק הבכיר של הסדרה "ברידג'רטון: סיפורה של המלכה שרלוט" ששודרה בנטפליקס.
בשנת 2000 התחתן עם השחקנית קירה ארנה.
ב-7 באוקטובר 2023 עם המתקפה על ישראל פרסם פוסט תמיכה בישראל, ונגד פעולות חמאס.
Cecil Jacobson Story גרג בנט Breach of Conduct סגן טד לוץ 1995 Not Our Son רנדי ליצ'פילד 1996 תיק ההתנקשות ג'ק בירן 1998 אבוד במשולש ברמודה בריאן פוסטר 2009 תוכנית להגנת נסיכות ג'ו מייסון
קרל ניוולפרק: "טריק או לטפל"2006–2007התשעאד נילסון10 פרקים2008האנטומיה של גריימייקל נוריספרק: "תעורר"2009שקר ליפול ארונסוןפרק: "אהבה תמיד"מדיוםהבלש אהרון קרברפרק: "העתיד כה בהיר"2010המפענחתהבלש סטיב הייווארדפרק: "קפוץ את האקדח"2014–2020המדריך לרוצחסאם קיטינג23 פרקים2017Dropping the Soapמיטש ג'טליןפרק: "קומה ספונטנית"
תומאס אליוט לואיס הוא שחקן אנגלי.
הוא ידוע בתפקידו בסדרת הטלוויזיה "ג'נטלמן ג'ק", ותפקיד ראשי בסרט "עד שתחפץ האהבה" .
לואיס נולד וגדל בלידס לפני שעבר ללונדון וסיים את לימודיו בשנת 2017 באקדמיה המלכותית לאמנות הדרמה.
לואיס החל את קריירת המשחק שלו ב-2018, כשהופיע בתור דימיטרי ארסמוס בסדרת הדרמה המסתורית Shakespeare & Hathaway:" Private Investigators" .
בשנת 2019 לוהק לואיס לתפקיד הראשי בסדרת הדרמה ההיסטורית ג'נטלמן ג'ק.
בסדרה גילם את דמותו של תומאס סודן.
בשנת 2021, לואיס הופיע בשני פרקים בסדרת הפנטזיה ליל המכשפות.
ב-2022 לוהק לואיס לסרט הרומנטי עד שתחפץ האהבה לצד אביגיל קוון, שיצא לאקרנים ב-21 בינואר 2022.
שנה כותרתתפקידהערות 2022עד שתחפץ האהבהמייקל
שנה כותרתתפקיד הערות 2018Shakespeare & Hathaway: Private Investigators דימיטרי ארסמוס פרק: "Ill Met by Moonlight" 2019 ג'נטלמן ג'ק תומאס סודן 16 פרקים 2021 ליל המכשפות פקהאם 2 פרקים2025Patienceאליוט סקוט6 פרקים
שנה כותרתתפקיד תיאטרוןבמאי 2022The Breach הוק תיאטרון המפסטד שרה פרנקקום
שנה כותרת אמן 2023"Wish You the Best" לואיס קפלדי
טום 'טייני' ליסטר ג'וניור ( ; 24 ביוני 1958 – 10 בדצמבר 2020) היה שחקן אופי אמריקאי ומתאבק מקצועי, הידוע בעיקר בזכות תפקידו כבריון השכונתי דיבו בסרט "יום שישי" מ-1995 והמשכו ב-2000, וכן כנשיא לינדברג בסרט "האלמנט החמישי".
הוא השתתף בשתי תקופות קצרות של היאבקות מקצועית, אחת עם האלק הוגאן בארגון ה-WWF לאחר שהופיע כ"זאוס" בסרט "No Holds Barred" משנת 1989, והשנייה בשנת 1996 כ-Z-Gangsta ב-WCW.
ליסטר נולד עם רשתית מנותקת ומעוותת בעינו הימנית, מה שגרם לו לעיוורון בעין זו.
הוא הפך את המראה הייחודי שלו ליתרון בקריירת המשחק שלו, שם גולם לרוב כ"הבריון הגדול".
ליסטר נולד בקומפטון, קליפורניה, להוריו תומאס דוויין ליסטר ומילדרד (אדוארדס) ליסטר.
מאז לידתו, סבל מעיוות והיפרדות רשתית בעינו הימנית, מה שגרם לעיוורון קבוע בעין זו.
ליסטר למד במכללה הקהילתית פלומר לפני שהועבר למכללת לונג ביץ' סיטי בשנתו השנייה.
במהלך שהותו בלונג ביץ', רשם הדיפת כדור ברזל למרחק של 16 מטרים, מה שסייע לו לקבל מלגה לאוניברסיטת קליפורניה סטייט, לוס אנג'לס.
בשנה האחרונה ללימודיו זכה באליפות הארצית לזריקת פטיש עם תוצאה של יותר מ-18.8 מטרים, והפך לאלוף זריקת הפטיש של ה-NCAA בדיוויזיה השנייה לשנת 1982.
לאחר הקולג' התחרה ליסטר במועדון האתלטיקה של חברת קונברס, והצליח לשפר את תוצאתו ל-19.58 מטרים, לפני שניסה להתקבל לקבוצת הפוטבול ניו אורלינס ברייקרס בליגת הפוטבול של ארצות הברית.
לאחר שנחתך מהקבוצה לאחר שני משחקי אימון, החליט ליסטר לפנות לקריירת משחק.
ליסטר היה מוכר בעיקר בזכות תפקידו כאנטגוניסט דיבו בסרט "יום שישי" משנת 1995. דיבו היה הבריון הקשוח של השכונה, שהפחיד את כל הדמויות, כולל הדמות הראשית של אייס קיוב, קרייג ג'ונס.
הוא חזר על התפקיד בסרט ההמשך "הבא בתור יום שישי" (2000), אך לא הופיע בסרט השלישי בסדרה, "יום שישי שאחריו" (2002).
הוא כן הופיע בסרט הבכורה של אייס קיוב כבמאי, "מועדון השחקנים".
ליסטר גם גילם את דמותו של אובודו בסרט "Posse" של מריו ואן פיבלס (1993).
ליסטר הופיע כאורח במספר סדרות טלוויזיה, כולל בפרק הפיילוט של "מסע בין כוכבים: אנטרפרייז" כקלאנג, הקלינגון הראשון שבא במגע עם בני האדם.
הוא שיחק בשני פרקים של סדרת המשפט "מטלוֹק" כמאבטחו של מר מטלוֹק בכלא.
ליסטר גם הופיע בעונה השביעית של "בחום הלילה", ובעונה הראשונה של "ER".
הוא גם כיכב בסיטקום "1st & Ten" בתפקיד אוטיס.
ב-1989 השתתף ליסטר בסרט ההיאבקות "No Holds Barred", במימון ארגון ה-WWF ובכיכובו של האלק הוגאן.
ליסטר גילם את דמותו של "זאוס", בריון קשוח.
בעקבות הסרט, נוצרה יריבות מתוסרטת ב-WWF בין ליסטר להוגאן, שהתפתחה לקרב בזירת ההיאבקות.
הוא חזר לזירה ב-1996 ב-WCW תחת הכינוי Z-Gangsta.
ליסטר היה נשוי לפליסיה פורבס, ילידת קייפטאון, שם נישאו.
לזוג נולד בן אחד, תומאס דוויין ליסטר השלישי.
ב-10 בדצמבר 2020, לאחר שביצעו בדיקת רווחה בביתו במרינה דל ריי, קליפורניה, מצאה המשטרה את ליסטר מת בביתו.
בתחילה, סברו כי מותו נגרם מסיבוכי קורונה, אך דו"ח הנתיחה הסופי קבע כי סיבת המוות הייתה מחלות יתר לחץ דם ומחלות לב טרשתיות.
במהלך 40 שנות קריירת המשחק שלו השתתף ליסטר ביותר מ-200 סרטים ותוכניות טלוויזיה, והתפרסם בעיקר בתפקידים של "הבריון" בסרטים.
היה שותף קבוע של "אייס קיוב" ושימש כדובר של משקה האנרגיה "מונסטר" במהלך שנות ה-2010.
תומאס אנדרו "טום" לרר היה זמר-יוצר, משורר ומלחין, סאטיריקן ומוזיקאי יהודי-אמריקאי, שנודע בשיריו הסאטיריים-מקאבריים ובהופעות הסטנד-אפ המוזיקלי שלו בשנות ה־50 וה-60 של המאה העשרים.
לרר קיבל תואר ראשון במתמטיקה (בהצטיינות יתרה) מאוניברסיטת הרווארד בשנת 1946, בגיל 18 ונבחר לחבר אחוות "פי בטא קפא".
שנה לאחר מכן קיבל תואר שני.
הוא לימד בהארוורד, ב-MIT ובמכללת ולסלי.
הוא נשאר בהרווארד לתוכנית הדוקטורט, עם הפסקות לקריירה המוזיקלית שלו ולעבודה כחוקר במעבדה הלאומית לוס אלמוס שבניו מקסיקו.
הוא שירת בצבא האמריקאי משנת 1955 עד 1957, ועבד בסוכנות לביטחון לאומי (NSA).
כל ההתנסויות האלה הפכו במרוצת השנים לשירים.
ב-1960 חזר להארוורד, אך לא סיים את הדוקטורט שלו מעולם.
ב־1972 הצטרף לסגל אוניברסיטת קליפורניה בסנטה קרוז ולימד קורס מבוא בפקולטה למדעי הרוח בשם "טבעה של המתמטיקה" ("The Nature of Mathematics") או כפי שהוא כינה אותו, "מתמטיקה לטנורים" ("Math for Tenors").
הוא גם לימד קורס בתיאטרון מוזיקלי.
השמועה הייתה כי בשנים מאוחרות יותר לימד קורסים אלה תחת שם בדוי וגירש מהם את כל מי שקרא לו בשמו האמיתי, כשמטרתו הייתה להפיץ שמועות על מותו ולצוץ יום אחד ולהכריז כי "השמועות על מותי היו מוקדמות מדי" (ציטוט של מארק טוויין).
בימיו כסטודנט החל לרר לכתוב שירים כדי לשעשע את חבריו – למשל Fight Fiercely, Harvard, על קבוצת הפוטבול של האוניברסיטה שלו.
שירים אלה קובצו להופעתו הראשונה, The Physical Revue (פרודיה על שמו של כתב העת המדעי החשוב Physical Review).
שירים אלה כללו, למשל, שירת כל היסודות בטבלה המחזורית למנגינת Modern Major General של גילברט וסאליבן.
בעקבות הצלחת ההופעות, כבר ב-1953, הקדיש לרר זמן להקלטות אולפן של האלבום Songs by Tom Lehrer שנמכר בהזמנה בדואר.
אלבום זה כלל מגוון שירים, בין היתר שיר בשם לובצ'בסקי הדן בגניבת קרדיט במתמטיקה, שיר סאטירי על תנועת הצופים בשם "היה נכון" ושירי אהבה מאקבריים.
ללא מימון או פרסום, האלבום הצליח באמצעות שמועות מפה לאוזן.
בעקבות זאת, יצא לרר לסיבוב הופעות נוסף, וגם הקליט גרסה נוספת לאותו אלבום: Songs by Tom Lehrer היה גרסת אולפן, בעוד ש־An Evening Wasted With Tom Lehrer היה הקלטה חיה של הופעה, ובו כל שיר הופיע עם הקדמה לקהל.
בשנות ה־60 המוקדמות, פרש מסיבובי ההופעות, אותם תיעב, ונשכר ככותב שירים לתוכנית הסאטירה That Was The Week That Was.